Tarmoqda yovvoyi bug‘uning snoubordchilar orqasidan quvlab ketayotgani tasvirlangan video taqdim etildi. Daily Telegraph ma’lumotlariga ko‘ra, hodisa AQShning Vayoming shtatidagi Jyekson-Xoul tog‘-chang‘i kurortida sodir bo‘lgan. Quvlash jarayoni aks etgan videoni esa bu paytda o‘z do‘stining tog‘ tepasidan tushayotganini tasvirga tushirayotgan Skott Askins Instagram’da taqdim etdi. Snoubordchining so‘zlariga ko‘ra, u jahli chiqib ketgan jonivordan zo‘rg‘a qochib qutilgan.